Makula ardeo

La Makula ardeo aŭ nigrablanka egretardeoOrnitologia taksonomio (), ankaŭ konata kiel Makula egretardeo estas birdo troviĝanta en marbordaj kaj ĉemarbordaj areoj de musona norda Aŭstralio same kiel ĉe kelkaj partoj de Wallacea kaj Novgvineo.

 Taksonomio 
Laŭ AviListAviList v2025, konsultita la 23-an de dec. 2025, jen ĉi-sube la listo de la akceptitaj taksonoj por tiu specio, kaj ties Esperantaj nomoj:

Pelecaniformes - pelikanoformaj
Ardeidae - ardeedoj
Egretta Forster, T, 1817 - egretardeo
Egretta picata (Gould, J, 1845) - nigrablanka egretardeo

La specio estis origine priskribita de la ornitologo John Gould en 1845. Ne estas agnoskitaj subspecioj.

 Priskribo 
Ĝi estas malgranda ardeo, 43–55 cm longa, kun malhelaj ardezgrizaj flugiloj, korpo kaj kresta kapo, kun tre blankaj kontrastaj gorĝo kaj kolo. Estas helflavaj irisoj, beko kaj kruroj. La aspekto estas simila al tiu de la Pacifika ardeo. Maskloj estas (247–280 g) pli pezaj ol inoj (225–242 g), sed ambaŭ estas similaj laŭ aspekto.

Nematuruloj ne havas kreston kaj same pri la malhela koloro en la kapo kaj povas aspekti kiel malgranda versio de la Pacifika ardeo. Junuloj estis iam klasitaj kiel separata specio.

 Distribuado kaj habitato 
Ties habitato ĉefe enhavas gamon de humidejoj kaj malsekaj herbejoj.

 Kutimaro 
 Alvoko 
La alvoko de la Makula ardeo estas laŭta 'aŭk' aŭ 'ohrk' dumfluge. Milda kverado estas elsendata ĉe la nesto. Malmulte estas konata pri pliaj voĉoj.

 Reproduktado 
Reproduktado okazas el februaro al majo. Ili nestumas en arboj super akvo, inklude mangrovojn, ofte kolonie kun aliaj specioj de ardeoj. La ino demetas 1–2 bluverdecajn ovojn en neprofunda platformo el bastonetoj.

 Manĝo 
Ili manĝas insektojn, ranojn, krabojn, fiŝojn kaj aliajn malgrandajn akvobestetojn. Insektoj estas la plej grava manĝofonto. Ili povas manĝi sole aŭ laŭ grupoj de ĝis milo da individuoj.

 Bildaro 

 Referencoj 

 Literaturo 
 Marchant, S.; & Higgins, P.J. (Coordinators). (2000). Handbook of Australian, New Zealand and Antarctic Birds. Vol.1: Ratites to Ducks. Oxford University Press: Melbourne. ISBN 978-0-19-553068-1

Kategorio:Ardeoj
Kategorio:Ardeedoj
Kategorio:Pelikanoformaj
Kategorio:Birdoj de Azio
Kategorio:Birdoj de Aŭstralio
Kategorio:Birdoj de Oceanio